Diari Oficial de la Generalitat Valenciana


Sumari del DOGV 10171, del 23-12-2024 (2024/13747)

RESOLUCIÓ de 17 de desembre de 2024, de la Direcció General de Ciència i Investigació, per la qual es concedixen subvencions per al suport a l'estabilització de les persones investigadores amb talent contractades a càrrec de les convocatòries 2023 i anteriors del PLA GENT – ESGENT.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10253

Data del DOGV
:   23-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13712

CVE
:   YPRA-Q-2648-96213

Data del document
:   17-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * investigació universitària
    * personal d'investigació

Mitjançant l’Orde 28/2024, de 21 d'octubre (DOGV núm. 9964, 24-10-2024), es van aprovar les bases reguladores per a la concessió de subvencions del programa per al suport a l'estabilització de les persones investigadores amb talent contractades a càrrec de les convocatòries 2023 i anteriors del PLA GENT – ESGENT (d'ara en avant bases reguladores de les subvencions).

Mitjançant la Resolució de 6 de novembre de 2024 (DOGV núm. 9984, 15-11-2024) es van convocar, per a l'exercici 2024, subvencions del programa per al suport a l'estabilització de les persones investigadores amb talent contractades a càrrec de les convocatòries 2023 i anteriors del PLA GENT – ESGENT (d'ara en avant convocatòria de les subvencions).

La disposició addicional tercera de les bases reguladores de les subvencions disposa que, d'acord amb el que s'establix en l'article 16 de la Llei 2/2009, de 14 d'abril, de la Generalitat, de coordinació del Sistema Valencià d'Investigació Científica i Desenrotllament Tecnològic, les subvencions regulades en estes bases reguladores tindran caràcter anual o plurianual depenent del temps de duració que reste des que es va produir l'estabilització fins a la finalització del projecte. En el cas que les subvencions siguen plurianuals, la resolució d’estes establirà l'import per a cadascuna de les anualitats de vigència de la subvenció respectiva, i estarà condicionat als crèdits que amb esta finalitat es consignen en cadascuna d'estes anualitats del pressupost de la Generalitat.

Una vegada finalitzat el procés d'avaluació, la comissió avaluadora constituïda a este efecte ha elevat la seua proposta de resolució a través de l'òrgan instructor, de conformitat amb els articles 22 i 24 de la Llei 38/2003, de 17 de novembre, general de subvencions.

Per a dictar la present resolució és competent este òrgan administratiu en virtut de les funcions establides en la disposició addicional primera de les bases reguladores de les subvencions i de conformitat amb el que s'establix en el Decret 166/2024, de 12 de novembre, del Consell, pel qual s'aprova el Reglament orgànic i funcional de la Conselleria d'Educació, Cultura, Universitats i Ocupació (DOGV núm. 9983, 14-11-2024) i fent ús de la delegació conferida, dicte la següent

RESOLUCIÓ

*Primer*

Concedir les subvencions per al suport a l'estabilització de les persones investigadores amb talent contractades a càrrec de les convocatòries 2023 i anteriors del PLA GENT – ESGENT, corresponents a la convocatòria de les subvencions, als beneficiaris que figuren en l'annex I de la present resolució i en les quanties indicades en este, a càrrec de l'aplicació pressupostària W89676232.542C00.7, línia de subvenció S0498 de la Conselleria d'Educació, Cultura, Universitats i Ocupació, distribuïdes en les següents anualitats:

|  |  |  |  |  |
| --- | --- | --- | --- | --- |
| *2024* | *2025* | *2026* | *2027* | *2028* |
| 725.851,66 | 761.052,70 | 544.491,50 | 299.225,00 | 133.150,68 |

  

En l'anualitat 2024, es finançarà el gasto realitzat entre la data d'estabilització i el 31 de desembre de 2024, o la data de finalització del projecte si esta és anterior, que no s'haja pogut justificar a càrrec de les ajudes CIDEGENT i CDEIGENT.

En el moment de la justificació de l'ajuda ESGENT corresponent a l'any 2024, es regularitzarà la situació econòmica, i es deduiran de la quantitat concedida els imports liquidats a càrrec de les ajudes CIDEGENT i CDEIGENT.

La dotació per a les anualitats següents estarà condicionada a l'existència de crèdit adequat i suficient que es consigne a este efecte en el pressupost de la Generalitat en cada exercici.

*Segon*

Estes subvencions, de conformitat amb el que es disposa en els articles 44, apartat 12 a) de la Llei 8/2023, de 27 de desembre, de pressupostos de la Generalitat per a l'exercici 2024, i 171.5 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es lliuraran anticipadament al 100 % de cada anualitat a les universitats públiques valencianes i centres d'investigació, sempre que desenrotllen projectes o programes vinculats a la innovació, sense que hagen de prestar garantia.

*Tercer*

Els beneficiaris hauran de complir les obligacions i normes de justificació previstes en l'article 20 de les bases reguladores de les subvencions.

El termini màxim per a la presentació dels documents justificatius d'una determinada anualitat serà fins al 28 de febrer de l'anualitat següent, per a les entitats amb pagament anticipat.

*Quart*

No  hi ha subvencions denegades.

*Quint*

Publicar la present resolució, mitjançant anunci en el *Diari Oficial de la Generalitat Valenciana*  i en el servidor d'informació de la Conselleria d'Educació, Cultura, Universitats i Ocupació (https://ceice.gva.es).

De conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment  administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:

a) El recurs de reposició haurà d'interposar-se davant l'òrgan que va dictar l'acte en el termini d'un mes a comptar des de l'endemà de la publicació de la present resolució.

b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució.

  

València, 17 de desembre de 2024

(p. d. O 28/2024; DOGV 9964, 24.10.2024)

Rafael Sebastián Aguilar

Director general

Esta disposició conté annexos. Consulteu-ne la versió en PDF.